**Výzva na predloženie cenovej ponuky**

**pre nie nadlimitnú zákazku na poskytovanie služby zadávanú obstarávateľom.**

**1. Identifikácia verejného obstarávateľa**

 **Názov:** Dopravný podnik mesta Košice, akciová spoločnosť

 **Sídlo:** Bardejovská 6, 043 29 Košice

 **IČO:** 31 701 914

 **DIČ:** 2020488206

 **Kontaktná osoba vo veciach zákazky:**

 Iveta Orosová, referent starostlivosti o zamestnancov

 Telefón: 055/640 7102, E-mail: iveta.orosova@dpmk.sk

 **Kontaktná osoba vo veciach obstarávania:**

 Viktória Baranová , referent obstarávania

 Telefón: 055/640 7801, E-mail: viktoria.baranova@dpmk.sk

**2. Predmet zákazky**

2.1. Názov zákazky: **„**Poskytovanie výkonov pracovnej zdravotnej služby**“**

2.2. Druh zákazky: Zákazka na poskytnutie služby

 CPV - 85000000-9 – Zdravotnícka a sociálna pomoc

 - 85100000-0 - Zdravotnícke služby

2.3 Typ zmluvy: Zmluva o poskytovaní služieb

2.4 Platnosť zmluvy: Predpokladaná dĺžka trvania zmluvy na zabezpečenie dodania predmetu zákazky je 48 mesiacov, alebo do vyčerpania finančného limitu, podľa toho čo nastane skôr.

**3. Miesto, termín a spôsob dodania predmetu zákazky**

3.1 Miesto dodania predmetu zákazky: Plnenie bude prebiehať v zdravotníckych zariadeniach Poskytovateľa a/alebo v sídle Objednávateľa a to podľa povahy jednotlivých výkonov PZS

3.2 Plnenie – Vykonávanie lekárskych prehliadok bude na jednom mieste v priebehu jedného dňa vrátane vystavenia lekárskej správy.

**4. Opis predmetu zákazky a jeho rozsah**

4.1 Predmetom zadávanej zákazky je zabezpečenie činností pracovnou zdravotnou službou pre cca 1100 zamestnancov. Požaduje sa ponuka komplexných služieb poskytovaných pracovnou zdravotnou službou v súlade s platnou legislatívou, najmä príslušných ustanovení zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov.

4.2 Odborné poradenstvo a výkon zdravotného dohľadu nad pracoviskami v rizikovej kategórii 3., účasť na periodických previerkach, školenia prvej pomoci podľa potreby v zmysle zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov § 8 ods. (1) písm. a) bod 3., hodnotenie faktorov pracovného prostredia a stav pracovných podmienok, ktoré môžu ovplyvňovať zdravie zamestnancov podľa osobitných predpisov.

4.3 Vykonávanie vstupných, výstupných, preventívnych a mimoriadnych lekárskych prehliadok (ďalej len „LP“) podľa platnej legislatívy vo vzťahu k práci, podľa jednotlivých druhov profesií, u zamestnancov vykonávajúcich rizikové práce a práce, pri ktorých zdravotnú spôsobilosť vyžadujú osobitné predpisy.

4.4 Vykonávanie LP požadujeme na jednom mieste v priebehu jedného dňa vrátane vystavenia lekárskej správy a posudku.

4.5 Požadujeme garantovanie možnosti realizácie mimoriadnych LP a konzultácií do 24 hodín od objednania.

 **5. Cena a spôsob určenia ceny za poskytované služby:**

* 1. Navrhovaná cena musí byť stanovená v zmysle zákona č.18/1996 Z. z. NR SR o cenách § 3, v znení neskorších predpisov a vyhlášky č. 87/1996 Z. z. MF SR, ktorou sa vykonáva zákon č.18/1996 Z. z. NR SR o cenách v znení neskorších predpisov.
	2. Uchádzačom navrhovaná jednotková cena za predmet zákazky bude vyjadrená v Eurách, s presnosťou na max. 2 desatinné miesta a musí v sebe zahŕňať všetky náklady, ktoré s ňou súvisia.
	3. Cena platí počas celého obdobia, na ktoré bude zmluva uzatvorená a je nemenná.
	4. Uchádzač vyplní priloženú tabuľku - Príloha č.1 – Návrh na plnenie kritérií, do ktorej zapíše svoju cenovú ponuku za celý predmet zákazky.

**Vyhodnocuje sa Cena KOMPLET na celý predmet zákazky v € bez DPH.**

**6. Variantné riešenie:** neumožňuje sa

**7. Predpokladaná hodnota zákazky na 48 mesiacov je : 220 429,80 - € bez DPH.**

**8. Predkladanie cenových ponúk**

8.1 Cenová ponuka predmetu zákazky sa predkladá na celý predmet zákazky.

8.2 Lehota na predloženie cenových ponúk je určená od 24. 10. 2022 od 12:00 hod. do 8. 11. 2022 23:59 hod.

8.3 Poskytovanie vysvetlení, odovzdávanie podkladov a  komunikácia ( „ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.4 Ak je doklad, alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky, návrhy, doklady a dokumenty vyhotovené v českom jazyku.

8.5 Obstarávateľ bude pri komunikácii s uchádzačmi resp. záujemcami postupovať v zmysle § 20 zákona o obstarávaní prostredníctvom komunikačného rozhrania systému IS JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.

8.6 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

8.7 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

8.8 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.9 Ak je odosielateľom zásielky obstarávateľ, záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.

8.10 Ak je odosielateľom zásielky záujemca resp. uchádzač, po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

8.11 Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

8.12 Obstarávateľ umožňuje neobmedzený a priamy prístup elektronickými prostriedkami k Výzve na predloženie cenovej ponuky a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

**9. Registrácia**

9.1 Uchádzač má možnosť sa registrovať do systému JOSEPHINE pomocou hesla, alebo aj pomocou občianskeho preukazu s elektronickým čipom a bezpečnostným osobnostným kódom (eID).

9.2 Predkladanie ponúk v postupe – Prieskum trhu, nevyžaduje autentifikáciu uchádzača, stačí jeho registrácia.

9.3 Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

9.4 V prípade otázok týkajúcich sa registrácie a vloženia ponúk do systému JOSEPHINE môže uchádzač kontaktovať správcu systému houston@proebiz.comalebo telefonicky na čísle: +421 220 255 999.

**10. Elektronické ponuky - podávanie ponúk**

10.1 Uchádzač predkladá ponuku v elektronickej podobe v lehote na predkladanie ponúk uvedenej v bode 8.2

10.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/32432/summary>

10.3 V predloženej ponuke prostredníctvom systému JOSEPHINE musia byť pripojené:

 a) požadované naskenované doklady (odporúčaný formát je „PDF“) tak, ako je uvedené v tejto Výzve na predloženie cenovej ponuky – (bod 16)

 b) vyplnený elektronický formulár, ktorý je zhodný s návrhom na plnenie kritérií (Príloha č.1) uvedenom vo Výzve na predloženie cenovej ponuky.

10.4 Ak ponuka obsahuje dôverné informácie, uchádzač ich v ponuke viditeľne označí.

10.5 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

10.6 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

10.7 Ponuka uchádzača predložená po uplynutí lehoty na predkladanie ponúk sa elektronicky neotvorí.

10.8 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

10.9 Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa.

10.10 Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**11.** **Lehota viazanosti ponuky**

11.1. Cenová ponuka zostáva platná počas lehoty viazanosti ponuky stanovenej do 8. 5. 2023.

**12. Vysvetľovanie požiadaviek uvedených vo výzve**

12.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť obstarávateľovi max. 48 hodín (počas pracovných dní) pred uplynutím lehoty na predkladanie ponúk tak, aby mal obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného emailu na e-mailovú adresu zadanú pri registrácií.

12.2 Obstarávateľ si vyhradzuje právo predĺžiť lehotu na predkladanie ponúk.

**13. Kritérium na hodnotenie cenových ponúk**

13.1 Kritériom na hodnotenie ponúk je najnižšia cena za celý predmet zákazky.

13.2 Vyhodnocuje sa Cena KOMPLET na celý predmet zákazky v € bez DPH.

**14. Vyhodnocovanie ponúk**

14.1 Obstarávateľ po uplynutí lehoty na predkladanie ponúk vyhodnotí splnenie požiadaviek obstarávateľa na predmet zákazky u uchádzača, ktorý sa umiestnil na prvom mieste.

14.2 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve na predloženie cenovej ponuky, obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
14.3 V prípade, ak ponuka uchádzača, ktorý sa umiestnil na prvom mieste nebude spĺňať požiadavky obstarávateľa pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

14.4 Uchádzačom, ktorí nesplnia požiadavky na predmet zákazky zašle obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.
14.5 Výsledok vyhodnotenia ponúk zašle obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

**15. Podmienky financovania predmetu zákazky**

15.1 Predmet zákazky bude financovaný z vlastných prostriedkov obstarávateľa formou bezhotovostného platobného styku.

15.2 Zálohy nebudú poskytované.

15.3 Faktúra musí obsahovať všetky náležitosti stanovené platnými právnymi predpismi, inak je objednávateľ oprávnený faktúru v lehote splatnosti vrátiť Dodávateľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi. Objednávateľ sa zaväzuje zaplatiť cenu za poskytované služby na základe faktúry vystavenej s náležitosťami daňového dokladu, so splatnosťou nie kratšou ako 30 dní od vystavenia faktúry.

15.4 Súčasťou faktúry taktiež musí byť skutočný zoznam vyšetrených klientov.

**16. Podmienky účasti uchádzačov**

16.1 Uchádzač je oprávnený podnikať v danom predmete zákazky, čo sa preukazuje dokladom (kópia) o oprávnení uskutočňovať práce, ktoré zodpovedajú predmetu zákazky. Obstarávateľ si danú skutočnosť overí na príslušných registroch – výpis z obchodného registra alebo výpis zo živnostenského registra.

16.2 Ak je uchádzač zapísaný v Zozname hospodárskych subjektov vedenom Úradom pre verejné obstarávanie, nemusí predkladať žiadny doklad podľa predchádzajúceho bodu. Uvedenú skutočnosť si overí obstarávateľ na menovaných registroch.

16.3 Ak subjekt nebude zapísaný v registroch a doklad, že je uchádzač oprávnený podnikať v danom predmete zákazky pri podaní výzvy nepriloží, v prípade, že sa umiestni na prvom mieste, obstarávateľ ho v procese vyhodnotenia ponúk vyzve k predloženiu požadovaného dokladu v neodkladnej lehote. Ak aj po tejto výzve požadovaný doklad nepredloží, bude jeho ponuka zo súťaže vyradená.

16.4 Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, čo preukáže doloženým čestným vyhlásením (Príloha č. 2).

16.5 Geografickou podmienkou účasti je umiestnenie prevádzky poskytovateľa služby na území mesta Košice.

**17. Obsah ponuky**

17.1 Elektronicky podaná ponuka musí obsahovať:

* + - 1. Úplne vyplnenú a potvrdenú Prílohu č.1 – Návrh na plnenie kritérií – pdf
			2. Čestné vyhlásenie (Príloha č.2) - pdf
			3. Návrh zmluvy s doplnený údajmi (Príloha č.3)

**18. Ďalšie informácie obstarávateľa**

18.1 Po vyhodnotení cenových ponúk budú uchádzači elektronicky cez JOSEPHINE oboznámení s výsledkom vyhodnotenia.

18.2 S úspešným uchádzačom bude uzatvorená Zmluva o poskytovaní služieb.

18.3 Ak úspešný uchádzač z  akéhokoľvek dôvodu odstúpi od podpisu zmluvy, obstarávateľ môže vyzvať na uzatvorenie zmluvy ďalšieho uchádzača v poradí.

18.4 Obstarávateľ si vyhradzuje právo neprijať ani jednu z predložených ponúk v prípade, že ani jedna ponuka nespĺňa požiadavky stanovené obstarávateľom.

18.5 Všetky výdavky spojené s  prípravou, predložením dokladov a  predložením cenovej ponuky znáša výhradne uchádzač bez finančného nároku voči obstarávateľovi.

Príloha č.1: Návrh na plnenie kritérií

Príloha č.2: Čestné vyhlásenie - vzor

Príloha č.3:. Návrh zmluvy

V Košiciach, dňa 24. 10. 2022

................................................................ ..................................................................

Iveta Orosová Mgr. Valéria Kolesárová

 referent starostlivosti o zamestnancov vedúci odd. ľudských zdrojov

 .....................................................................

 Ing. Vladimír Padyšák

 generálny riaditeľ